<h3 style="text-align: justify;"><span style="color: #800000;"><b>Nyelvlökéses nyelés</b></span></h3>
<p style="text-align: justify;">A nyelvlökéses nyelésre, vagy infantilis nyelésre jellemző, hogy a nyelés folyamán a nyelv rendszerint a szájtérben laposan helyezkedik el, vagy mivel a két fogsor nem záródik megfelelően, a nyelv hegye  kicsúszik a fogak közül elöl vagy oldalt. Emellett az ajkak záródhatnak. Ez a nyelési forma csecsemő- és kisgyermekkorban élettaninak tekinthető, de előfordulása az életkor növekedésével csökken, és idővel megszűnik. Általában a vegyes fogazat kialakulásától tekintjük a nyelvlökéses nyelést károsnak. A logopédiai terápia célja az ajak, a nyelv, a száj, a torok és a nyaki izmok harmonikus működésének helyreállítása. A terápia minden esetben szoros team-munkában a fogszabályzó szakorvos és a logopédus által történik. <b>       </b></p>