Farmos fűző
Használata: A megadott minta (kép) alapján felfűzni a fából készült figurákat. Az elemek mindkét oldala használható, attól függően, hogy balra vagy jobbra néző figurát kell választani. A méretre is figyelni kell, hiszen az állatos elemekből van kisebb és nagyobb. Ügyesebb gyerekeknél nehezíthetjük a feladatot, ha a minta alapos megfigyelése után elrejtjük azt, és emlékezetből kell megoldania. Mintaképek nélkül is játszhatjuk, szóbeli közlés után kell felfűzni a figurákat. (Pl. boci, kacsa, cica, mindegyik nagy és balra néz)
Fűzés nélkül is játszhatunk vele:
-	 Kirakunk néhány elemet, a gyermek válassza ki, melyik a kakukktojás. (pl. cica, bárány, széna, kutya, tyúk)
-	Elkezdünk egy sorozatot (pl. tyúk, cica, boci, tyúk, cica…), a gyermeknek kell folytatni. Lehet nehezíteni a kicsi és nagy méretekkel, illetve hogy jobbra, vagy balra néz a figura.
Fejleszti:
-	finommotorika
-	vizuális észlelés, vizuális differenciálás
-	téri tájékozódás
-	szerialitás
-	vizuális és auditív emlékezet
