<h3 style="text-align: justify;">Kulcs-projekt (FÁPI-PB-2747/2004/OBmB)</h3>
<p style="text-align: justify;"><a href="http://www.prizmaegymi.hu/wp-content/uploads/2013/04/Kulcs_projekt_logó.gif"><img class="size-full wp-image-615 alignleft" alt="Kulcs_projekt_logó" src="http://www.prizmaegymi.hu/wp-content/uploads/2013/04/Kulcs_projekt_logó.gif" width="108" height="88" /></a>Mentálhigiénés és konfliktuskezelési, valamint módszer-specifikus csoportos tréningek és foglalkozások szervezése sajátos nevelési igényű gyermekek és velük foglalkozó gyógypedagógusok, szakemberek, egyéb alkalmazottak számára. Pályázati programunkkal a bűnmegelőzési projekthez kapcsolódva, azokra a kérdésekre kerestük a választ és megoldásokat, hogy miképpen tudunk a sajátos nevelési igényű gyermekek, családjaik és a velük foglalkozó szakemberek számára segítséget nyújtani.</p>
<p style="text-align: justify;"> Az elmúlt évek egyik legnagyobb, s ugyanakkor talán legelkeserítőbb tapasztalata, hogy szinte tömegesen jelennek meg nálunk azok a gyermekek, akik az értelmi sérülésük mellett súlyos viselkedési és magatartási zavarokkal küzdenek. Így gyógypedagógiai munkánkat szükségszerűen át kellett strukturálnunk. Ezt a munkát kell nekünk kiegészítenünk különböző szocializációs folyamatok megismertetésével. Mindezek eddig is jelen voltak napi munkánkban, de most egyre erősebben érezzük ennek szükségességét. Tanulóink 80 %a kerül ki olyan családi miliőből, mely külső avatatlan számára hihetetlenül hangzik. A csonkacsaládokon keresztül a börtönviselt, alkoholista, és kábítószeres, létminimum alatt élő, szoba-konyhában összehúzódó olykor-olykor 5-10 fős családokig. S mindehhez csatlakozik a munkanélküliség, s az egyre jobban leszakadó cigány származású családok is. Az utca a nevelés egyik fő színtere.</p>
<p style="text-align: justify;"></p>

<h3 style="text-align: justify;">Konzorciumi partnerek</h3>
<p style="text-align: justify;">  · Prizma Általános Iskola és Óvoda, Egységes Gyógypedagógiai Módszertani Intézmény – 1134 Budapest, Váci út 57.</p>
<p style="text-align: justify;"> · Meséskert Napközi Otthonos Óvoda – 1134 Budapest, Kassák L. u. 17.</p>
<p style="text-align: justify;"> · HÍD Családsegítő Központ és Gyermekjóléti Szolgálat – 1132 Budapest Visegrádi út 111.</p>
<p style="text-align: justify;"></p>