<h2 style="text-align: justify;"><span style="color: #800000;">A Nevelési Tanácsadó története - intézményünk 2013-ban 45 éves</span></h2>
<p style="text-align: justify;">A XIII. kerületben az elsők között alakult Nevelési Tanácsadó, de a kerületenként szerveződött Nevelési Tanácsadó hálózat megalakulása 1968-ban történt meg. A gyermekek pszichológiai problémáival a kezdetekkor a Katona József utcában három pszichológus szakember foglalkozott, Vereczkei Györgyné vezetésével. Kis idő elteltével a Nevelési Tanácsadó a Madarász Viktor utcába költözött. A segítségnyújtás iránti igény növekedése és a tevékenységi kör bővülése következtében nagyobb épületre volt szükség, ezért a Nevelési Tanácsadó a Jakab József utcába költözött át. Időközben Réti Ágnes vette át a tanácsadó vezetését. Magatartási problémákat, neurotikus és pszichoszomatikus panaszokat kezeltek, iskolaérettségi vizsgálatot végeztek, gyerekek fejlesztésével, illetve családgongozással foglalkoztak. Később ez utóbbi feladatra új intézményrendszer szerveződött. 1997-től a Pannónia utca 81-ben folytatódott a munka, először dr. Vikár András, majd 2006-tól Havas Ágnes irányításával. 2009 nyarán a Nevelési Tanácsadó a Prizma EGYMI tagintézménye lett.</p>
<p style="text-align: justify;">A kezdetekkor (70-es, 80-as években) szinte csak az intézmények küldték a gyermekeket. Napjainkra szerencsés változás, hogy a gyermekeknek kb. a 60%-át utalja be az iskola, óvoda, a fennmaradó 40%-ban spontán jelentkeznek a szülők. A szülő problémabelátása, változásra való motivációja nélkül nem tud a tanácsadó szakembere valódi segítséget nyújtani. A Nevelési Tanácsadó az elmúlt évtizedek során megőrizte mindazt, ami fontos egy mentálhigiénével foglalkozó intézmény esetében, ahol több szakma képviselteti magát: az egységes szemléletet, a szakmai igényességet és az eredményes team munkát.</p>
<p style="text-align: justify;"><b>A Nevelési Tanácsadó működését 2013 március 1-től a <i>Nemzeti Köznevelési Törvény</i> mellett a <i>15/2013. ( II.26.) EMMI rendelet a pedagógiai szakszolgálati intézmények működéséről</i> szabályozza</b></p>
<p style="text-align: justify;"><strong>Az intézmény neve:</strong></p>
<p style="text-align: justify;">Budapest XIII. Tankerülete PRIZMA Általános Iskola és Óvoda, EGYMI Nevelési Tanácsadója</p>
<p style="text-align: justify;">( OMSZ: 038 423)</p>
<p style="text-align: justify;"><strong>Az intézmény címe:</strong></p>
<p style="text-align: justify;">1133 Budapest Pannónia u. 81.<b> </b></p>
<iframe src="http://maps.google.hu/maps?f=q&amp;source=s_q&amp;hl=hu&amp;geocode=&amp;q=Budapest+XIII.+ker%C3%BClet+pann%C3%B3nai+utca+81.&amp;aq=&amp;sll=47.481213,19.130303&amp;sspn=0.298854,0.727158&amp;ie=UTF8&amp;hq=&amp;hnear=1133+Budapest,+XIII.+ker%C3%BClet,+Pann%C3%B3nia+utca+81&amp;t=m&amp;z=14&amp;ll=47.523322,19.058009&amp;output=embed" height="350" width="425" frameborder="0" marginwidth="0" marginheight="0" scrolling="no"></iframe>
<small><a style="color: #0000ff; text-align: left;" href="http://maps.google.hu/maps?f=q&amp;source=embed&amp;hl=hu&amp;geocode=&amp;q=Budapest+XIII.+ker%C3%BClet+pann%C3%B3nai+utca+81.&amp;aq=&amp;sll=47.481213,19.130303&amp;sspn=0.298854,0.727158&amp;ie=UTF8&amp;hq=&amp;hnear=1133+Budapest,+XIII.+ker%C3%BClet,+Pann%C3%B3nia+utca+81&amp;t=m&amp;z=14&amp;ll=47.523322,19.058009">Nagyobb térképre váltás</a></small>
<p style="text-align: justify;"><strong>Az intézmény telefonszáma:</strong></p>
<p style="text-align: justify;">Tel.: +36 1 329-8247  Fax: +36 1 239-0083</p>
<p style="text-align: justify;"><strong>Nyitva tartás:</strong></p>
<p style="text-align: justify;">Az intézmény munkanapokon 9-19 óra között tart nyitva. A 34.§ (4) értelmében az intézmény egész évben folyamatosan működik, a Központ vezetőjének döntése alapján július 1– augusztus 21. között legfeljebb kéthetes egybefüggő nyári zárva tartással.</p>
<p style="text-align: justify;"><b> </b></p>

<h2 style="text-align: justify;"><span style="color: #800000;">Szolgáltatások köre</span></h2>
<p style="text-align: justify;"><span style="text-decoration: underline;">Szakértői bizottsági tevékenység</span></p>

<ul>
	<li>
<div style="text-align: justify;">a<b> harmadik életévüket betöltött </b>gyermekek, tanulók teljes körű pszichológiai, pedagógiai-gyógypedagógiai vizsgálata</div></li>
	<li>
<div style="text-align: justify;">beilleszkedési, tanulási, magatartási nehézség (BTM) megállapítása vagy kizárása és az ehhez kapcsolódó felülvizsgálatok elvégzése</div></li>
	<li>
<div style="text-align: justify;">a gyermek iskolába lépéshez szükséges fejlettségének megállapítása (iskolaérettségi vizsgálat)</div></li>
	<li>
<div style="text-align: justify;">ha a gyermeknél vizsgálataink alapján sajátos nevelési igény valószínűsíthető, további vizsgálatokat a megyei szakértői bizottság végez</div></li>
</ul>
<p style="text-align: justify;"><b> </b></p>
<p style="text-align: justify;"><span style="text-decoration: underline;">Nevelési tanácsadás</span></p>

<ul>
	<li>
<div style="text-align: justify;">igény vagy szükség esetén prevenciós tevékenység keretében együttműködés a védőnői és gyermekorvosi hálózattal, melynek célja a gyermek harmonikus fejlődésének elősegítése a korai időszakban</div></li>
	<li>
<div style="text-align: justify;">a negyedik életévüket betöltött gyermekek körében a tanulási és beilleszkedési nehézségek megelőzése céljából szűrővizsgálat végzése a szülő kérésére</div></li>
	<li>
<div style="text-align: justify;">pszichológiai, gyógypedagógiai-pedagógiai vizsgálatot követően segítségnyújtás (terápia, tanácsadás, konzultáció, fejlesztés) a gyermek családi-, és óvodai neveléséhez, a tanuló iskolai neveléséhez és oktatásához, ha a gyermek, tanuló egyéni adottsága, fejlettsége, képessége, tehetsége, fejlődésének üteme ezt indokolja</div></li>
	<li>
<div style="text-align: justify;">pszichés állapot feltárását célzó vizsgálat végzése és szakértői vélemény készítése a szülő, a jogszabályban meghatározott esetben a gyermekek védelméről és a gyámügyi igazgatásról szóló 1997. évi XXXI. törvény hatálya alá tartozó gyermekvédelmi szakellátást, gyermekjóléti alapellátást végző intézmények kérésére.<b> </b></div></li>
</ul>
<p style="text-align: justify;"><b> </b></p>

<h2 style="text-align: justify;"><span style="color: #800000;">A szolgáltatás igénybe vétele</span></h2>
<p style="text-align: justify;"><span style="text-decoration: underline;">Szakértői bizottsági tevékenység </span></p>
<p style="text-align: justify;">A pedagógiai szakszolgálat igénybevétele – amennyiben nem kötelezik rá - a szülő döntése alapján történik. A vizsgálatot csak a XIII. kerületben lakóhellyel, ennek hiányában tartózkodási hellyel rendelkező gyermekek és nappali oktatásban résztvevő nagykorúak esetében lehet kezdeményezni. Attól az évtől kezdődően, amelyben a 8 évfolyamos iskola esetén 16. középiskola és szakiskola esetén 21. életévét betölti, BTM esetén az életkorokhoz +2 évet kell számítani, tehát BTM diagnózissal rendelkező tanuló esetén 23 éves korig végezhető szakértői vizsgálat, amennyiben nappali oktatás munkarendje szerint végzi tanulmányait.<b></b></p>
<p style="text-align: justify;">A szakértői vizsgálat /13. §<b> </b>(1) / értelmében indulhat szülői kérelemre, vagy kérheti a nevelési-oktatási intézmény. Történhet vizsgálat hivatalból, hatósági megkeresésre, a gyámhatóság, a gyermekjóléti szolgálat, bölcsőde, gyermekotthon, területi gyermekvédelmi szakszolgálat kezdeményezésére is.</p>
<p style="text-align: justify;">A vizsgálat a szülő kérelmére indul, illetve, ha az eljárást nem a szülő kezdeményezi, a vizsgálathoz <span style="text-decoration: underline;">a szülő egyetértése</span> szükséges. Ha a gyermek óvodai nevelésben, iskolai nevelésben, oktatásban részesül, <span style="text-decoration: underline;">az óvoda, az iskola köteles közreműködni</span> a <b><i>15/2013. </i></b></p>
<p style="text-align: justify;"><b><i>(II.26.) EMMI rendelet </i>1. sz. melléklet</b> <i>(<a title="Szakértői vizsgálat iránti kérelem" href="http://www.prizmaegymi.hu/wp-content/uploads/2013/04/Vizsgálat_iránti_kérelem.pdf">ide kattintva letölthető</a></i>) szerinti vizsgálat iránti kérelem elkészítésében. A vizsgálati kérelemhez csatolni kell az ugyanezen rendelet 4.sz melléklete szerint kiállított orvosi adatlapot a gyermek 5. éves kori státuszvizsgálatának eredményeiről (a házi gyermekorvostól kérhető el). A szülő egyetértése esetén a szakértői vélemény készítésére irányuló – a szülő által aláírt – kérelmet az óvoda, az iskola megküldi a Nevelési Tanácsadónak.</p>
<p style="text-align: justify;"><b> </b></p>
<p style="text-align: justify;"><span style="text-decoration: underline;">Nevelési tanácsadás </span></p>
<p style="text-align: justify;">A tagintézmény köteles ellátni azt a gyermeket, tanulót, akinek a lakóhelye, ennek hiányában tartózkodási helye a működési körzetében van, illetve aki az illetékességi területén jár óvodába, iskolába. A szolgáltatás igénybe vétele az önkéntességen alapul. Történhet javaslatra is (pl.: védőnő, gyermekorvos, óvoda- és iskolapszichológus stb.), de minden esetben a szülő beleegyezésével indul. Az ellátás 18 éves korig kérhető, azon túl a felnőtt ellátás keretében kell pszichológiai segítséget keresni. A pedagógiai szakszolgálat keretében biztosított ellátás az év során bármikor megkezdhető, illetve befejezhető.</p>
<p style="text-align: justify;"><b> </b></p>