<h3 style="text-align: justify;"><span style="color: #800000;">Logopédiai Szakszolgálat</span></h3>
<p style="text-align: justify;">A logopédiai fejlesztés közel ötven éves múltra tekint vissza a kerületben. Ez alatt az időszak alatt folyamatosan, dinamikusan fejlődött a logopédiai ellátás. A XIII. kerületi Tankerület nevelési–oktatási intézményeiben és az EGYMI ambulanciáján a logopédiai ellátását a Prizma részeként működő logopédiai szakszolgálat biztosítja.  A szakszolgálat munkáját a Prizma Általános Iskola Alapító Okirata határozza meg a közoktatási törvény (Kt. 34.§) értelmében. Tizenöt logopédus a kerület 18 óvodájában és 13 általános iskolájában helyben, valamint az ambulancián végzi a rászoruló gyermek/tanulók fejlesztését. Minden nagycsoportos (és 5. életévét betöltött) óvodás logopédiai szűrésen vesz részt, melynek során a beszéd, valamint a részképességek felmérése történik. Az eredmények alapján kiscsoportos foglalkozáson, vagy egyéni fejlesztés keretében valósul meg a logopédiai ellátás. Kiscsoportosoknál a nem beszélő, <a title="Megkésett beszédfejlődés" href="http://www.prizmaegymi.hu/megkesett-beszedfejlodes" target="_blank"><span style="text-decoration: underline;">megkésett beszédfejlődésű</span></a> gyermeknél kezdjük meg a terápiát, míg a középső - és nagycsoportosokat <a title="Pöszeség" href="http://www.prizmaegymi.hu/poszeseg" target="_blank"><span style="text-decoration: underline;">pöszeség</span></a> és <a title="Diszlexia prevenció" href="http://www.prizmaegymi.hu/diszlexia-prevencio/" target="_blank"><span style="text-decoration: underline;">diszlexia prevenciós</span> </a>foglalkozásra osztjuk be.</p>
<p style="text-align: justify;">Az iskolákban minden első osztályt megkezdő tanuló beszédállapotát és a tanuláshoz szükséges készségek - képességek vizsgálatát szeptemberben elvégezzük. Az alsó tagozatosok logopédiai vizsgálata a szülő, vagy a pedagógus kérése esetén történik. Az iskolákban folytatott terápiák: <span style="text-decoration: underline;"><a title="Diszlexia reedukáció" href="http://www.prizmaegymi.hu/diszlexia-reedukacio" target="_blank">pöszeség, diszlexia prevenció, diszlexia reedukáció</a>.</span></p>
<p style="text-align: justify;">A Prizma EGYMI épületében működik a logopédiai ambulancia, ahol speciális terápiák alkalmazása teszi hatékonyabbá a logopédiai szakszolgálat fejlesztő munkáját. A <span style="text-decoration: underline;">dadogók </span>számára több csoportban komplex művészeti terápia nyújt segítséget. A <span style="text-decoration: underline;">diszfónia</span>, illetve <span style="text-decoration: underline;">nyelvlökéses nyeléssel</span> küzdő gyerekek szüleikkel együtt vesznek részt a terápián.</p>
<p style="text-align: justify;">Az ambulancián van lehetőség a felső tagozatos, gimnazista, értékelés alól felmentett diszlexiás, diszgráfiás tanulók fogadására. 4-5 fős, azonos osztályfokú csoportokban, történik fejlesztésük.</p>
<p style="text-align: justify;">A matematikai készségek nehézségével küzdő <span style="text-decoration: underline;">diszkalkuliás </span>tanulók ellátása szintén az ambulancián került megszervezésre. Itt van lehetőség szülők számára tanácsadásra, illetve logopédiai diagnosztikai vizsgálatokra is.</p>
<p style="text-align: justify;"><span style="text-decoration: underline;"> </span></p>
<p style="text-align: justify;"></p>