<h3 style="text-align: justify;"><span style="color: #800000;"><b>Utazó gyógypedagógiai tevékenység </b></span></h3>
<p style="text-align: justify;">A XIII. kerületben integráltan nevelkedő sajátos nevelési igényű gyermekek, tanulók együttnevelését a Prizma Általános Iskola és Óvoda, Egységes Gyógypedagógiai Módszertani Intézmény utazó gyógypedagógiai hálózata segíti.</p>
<p style="text-align: justify;">A kerület minden óvodájában és iskolájában, ahol sajátos nevelési igényű gyermeket nevelnek, oktatnak, utazó gyógypedagógusok támogatják az óvodapedagógusok, tanítók, tanárok munkáját, valamint biztosítják a gyermekek, tanulók számára a gyógypedagógiai fejlesztést. A szolgáltatás igényét a befogadó intézmények jelzik a hálózat felé.</p>
<p style="text-align: justify;">Folyamatosan, tudatosan törekszünk a gyermekek sérülésspecifikus ellátására. A habilitációs-rehabilitációs ellátás során bizonyos kiegészítő terápiákat a Prizma EGYMI-ben, ambuláns keretek között biztosítunk a gyermekek, tanulók számára. A sajátos nevelési igényű gyermekek, tanulók részére <a title="Alapozó terápia" href="http://www.prizmaegymi.hu/alapozo-terapia/" target="_blank"><span style="text-decoration: underline;">alapozó terápiát</span></a>, <a title="Szenzoros terápia" href="http://www.prizmaegymi.hu/szenzoros-terapia/" target="_blank"><span style="text-decoration: underline;">szenzoros integrációs jellegű mozgásterápiát</span></a>, <a title="Diszlexia prevenció" href="http://www.prizmaegymi.hu/diszlexia-prevencio/" target="_blank"><span style="text-decoration: underline;">diszlexia prevenciót és reedukációt</span></a>, <a title="Diszkalkúlia prevenció" href="http://www.prizmaegymi.hu/diszkalkulia-prevencio/" target="_blank"><span style="text-decoration: underline;">diszkalkulia terápiát</span> </a>biztosítunk.</p>
<p style="text-align: justify;">A sajátos nevelési igényű gyermekek fejlesztése minden esetben egyéni fejlesztési terv alapján történik, amit team munkában (befogadó pedagógusok, logopédus, fejlesztő pedagógus, utazó gyógypedagógus) a szakértői és rehabilitációs bizottság véleménye, valamint a saját diagnosztikus mérésünk alapján készítünk el. Az egyéni fejlesztési terveket a szülők is megkapják, lehetőség szerint meg is beszéljük velük. Az egyéni fejlesztési terveket a fejlődés ütemének megfelelően háromhavonta újragondoljuk.</p>
<p style="text-align: justify;">A gyermekről, tanulóról tanulói portfóliót vezetünk, ami nagyban megkönnyíti a fejlesztés, hatékonyság nyomon követését. Benne vannak ugyanis azok a munkák, értékelések, amik a tanuló fejlődését tükrözik.</p>
<p style="text-align: justify;">A Prizma EGYMI nagy mennyiségű játék-és eszközállománnyal rendelkezik, amelyek elősegítik a tanórai és a tanórán kívüli képességfejlesztést. Az eszközök és játékok nem csak az utazó gyógypedagógiai hálózat szakembereinek nyújtanak segítséget a változatos fejlesztéshez, hanem a befogadó pedagógusok, szülők számára is elérhetők, kölcsönözhetők.</p>
&nbsp;

<b>2013/2014. tanév </b>
<p style="text-align: justify;">2013.szeptemberétől nem tudjuk a törvényben előírt habilitációs-rehabilitációs óraszámban biztosítani az integráltan nevelt/oktatott sajátos nevelési igényű gyermekek/tanulók fejlesztését a megváltozott jogi környezet miatt. A szükséges státuszok betöltésére az engedélyt megkaptuk. Az ellátás optimális megszervezése folyamatban van, az álláspályázatokat kiírtuk, és fogadjuk a jelentkezőket.</p>
<p style="text-align: justify;">Amennyiben az ellátással kapcsolatban kérdésük van, keressék Farkas Éva intézményegység vezetőt a 06-1-3408-980 telefonszámon kedden 15.00-16.00 között vagy a <span style="color: #800000;">faev81@gmail.com</span> email címen.</p>
<p style="text-align: justify;">Sürgős esetben Megyeri Ágnes intézményvezető elérhető a +36 30 4675 740 telefonszámon.</p>
<p style="text-align: justify;">Megértésüket és türelmüket köszönjük!</p>
<p style="text-align: justify;"></p>