<h3 style="text-align: justify;"><span style="color: #800000;"><strong>Óvodai tagozat</strong></span></h3>
<p style="text-align: justify;">Intézményünk két óvodai csoportja értelmileg akadályozott és autizmus spektrum za­varral küzdő gyermekek nevelését, fejlesz­tését látja el. Óvodai csoportjaink  év­ről-évre változó összetételűek.</p>
<p style="text-align: justify;">A sérült gyermekek jogai törvényileg garantáltak, fokozott igényük a szeretetre, biztonságra, emberi kapcsola­tokra, megértésre, védettségre - elvitathatatlan. A komplex óvodai neve­lés akkor megfelelő a sérült gyermekek szá­mára, ha igazodik biológiai fejlődésükhöz, annak állomásaihoz. Éppen ezért az életkor­hoz és az egyéni sajátosságokhoz köthető bio­lógiai, pszichológiai fejlettségi szint határoz­za meg a gyógypedagógiai nevelési folyamat szükséges és lehetséges tartalmát.</p>
<p style="text-align: justify;">Az értelmileg akadályozott gyermekek óvo­dai nevelése az időben elkezdett korai fejlesz­tésre épül. Kis lépések elvét alkalmazva, a gyermekekre jellemző, cselekvésbe ágyazott gondolkodást figyelembe véve, olyan képes­ségfejlesztést valósítunk meg, amely a gyer­mekek egyéni erősségeire épül, kellő időt, al­kalmat biztosít a játékos feladatok végrehajtá­sára, önálló törekvéseik megvalósítására. Az önállósodást elősegítik a napirendbe ágyazott önkiszolgálási tevékenységek: öltözködés, te­rítés, rendrakás, egymás segítése.</p>
<p style="text-align: justify;">A hatékony gyógypedagógiai fejlesztés alapvető eleme a család és az óvoda nevelé­si elveinek egymáshoz közelítése, a közös cé­lok kitűzése, s általában állandó együttműködés a szülői házzal. Ennek elősegítése érdekében a szülőkkel igényeik szerint évente többször, de legalább két­szer egyéni beszélgetést folytatunk. Az önel­látás, önkiszolgálás gyakorlása kiemelt szere­pet kap, mivel a gyakorlati tapasztalat azt mu­tatja, hogy az értelmileg akadályozott gyer­meket nevelő családok egy része túlféltő szü­lői attitűddel rendelkezik.</p>
<p style="text-align: justify;">Néhány éve felméréseink, tapasztalataink elemzésekor arra a következtetésre jutottunk, hogy munkánk hatékonysága érdekében át kell alakítanunk az óvodai tanulásszervezé­si formákat. A gyermekek fejlesztésére dél­előtt kerül sor, ezáltal az egyéni, csoportos és mikrocsoportos formák párhuzamosan való­sulnak meg, a gyermekek motiválhatósága, fi­gyelme, aktivizálhatósága a legideálisabb eb­ben az időszakban. Tapasztalt gyógypedagó­giai asszisztenseink jelentősen hozzájárulnak az óvoda hatékony működéséhez.</p>
<p style="text-align: justify;">Fontosnak tartjuk, hogy minél több olyan szabadidős programon vegyünk részt, ahol értelmileg akadályozott óvodásaink többsé­gi óvodásokkal hosszabb, és/vagy rendsze­res időt töltsenek együtt. A „Mindenkinek becsengettek!” integráci­ós programban évek óta részt veszünk. Sikerét bizonyítja, hogy több állandó intézménnyel és egyre több bekapcsolódó intézménnyel szoros együttműködésben valósítjuk meg programot.</p>