<h1><span style="color: #800000;">A zeneterápia bemutatása</span></h1>
<p style="text-align: justify;">A zeneterápia lényege, hogy a zene, a hang, ritmus, dallam, dinamika által nonverbális módon, azaz szavak nélkül is meg tudunk nyilvánulni és ezáltal kifejezhetővé válnak az amúgy szavakkal ki nem fejezhető tartalmak is. A verbálisan nem vagy nehezen megnyilvánuló gyermekeknél különösen fontos, hogy a zene lehetőséget ad a szavak nélküli megnyilvánulásokra, az érzések kifejezésére, az én megnyilatkozására és az egymáshoz való kapcsolódásra. A hangszerek megszólaltatása semmiféle előképzettséget nem igényel, bárki által könnyen megszólaltathatóak. Az egyénre szabott terápiás folyamatban a közös zenélés által gyermekek érdeklődése könnyebben felkelthető, figyelmük jobban motiválható, irányítható, mindeközben sikerélményt, felszabadult öröm-élményt élhetnek át, szorongásaik oldódhatnak, így mind a kommunikációs, értelmi, viselkedés vagy pszichés problémáikkal küzdő, tanulásban, értelmileg akadályozott vagy autista gyerekek részére hatékony fejlesztési módszer.</p>
<p style="text-align: justify;">A zeneterápia által a személyiség komplex fejlesztésére adódik lehetőség: komplex módon fejleszti a nonverbális és verbális kommunikációt, az együttműködési készséget, az érzelmek kifejezését, az önkifejezést, a figyelmet, koncentrációt, mozgáskoordinációt, a szociális készségeket, a kreativitást és ezáltal jól kiegészíti és támogatja az oktatási, nevelési és rehabilitációs folyamatokat.</p>
[gallery columns="5" ids="3090,3094,3091,3093,3092"]