<h2 style="text-align: justify"><span style="color: #800000">Szenzoros integrációs jellegű mozgásterápia</span></h2>
<p style="text-align: justify">A mozgás öröme, fejlesztő hatása mellett nagy hangsúlya van a lelki folyamatoknak, a kreativitásnak, a terápia során felszínre törő fantáziavilágnak. A mozgások önindított jellegéből fakadóan nagy szerepe van az öngyógyítás lehetőségének, mert a gyermek a terápia során felszabadult, örömmel és aktívan vesz részt a terápiás munkában. A terapeuta a gyermek számára biztosítja a fizikai és érzelmi biztonságot nyújtó közeget, a változatos mozgásokhoz szükséges lehetőséget, teret, eszközöket. Az idegrendszer fejlődését három fő terület – egyensúlyi rendszer, tapintási rendszer, és a saját test érzékelése- ingerlésével segíti elő.</p>